A pályázati projekt keretében az Alapítvány 23 hátrányos helyzetű kistérségi lakos számára szakmunkás végzettséget biztosító képzési programokat valósít meg. Targoncavezetői szakképesítést szerez tizenhárom férfi, és tisztítás-technológiai szakmunkás lesz 10 nő. A férfiak közül hatan emelőgép kezelői szakmunkás bizonyítványt is szereznek.

A résztvevők kiválasztása önként jelentkezés alapján történt. Feltétel volt a befejezett általános iskolai végzettség.

A targoncavezetői OKJ-s tanfolyam már befejeződött, hatósági vizsgájuk 2013. november 20-án lesz.

November 25-én a jelentkező hat férfinak kezdődik az új képzés, emelőgép kezelőnek tanulhatnak.

A tisztítás- technológiai tanfolyam jelenleg folyik, a vizsgák 2014. február végén lesznek.

A tanulás befejezése után a szakmát szerzett embereknek az Alapítvány féléves foglalkoztatást biztosít. A foglalkoztatás ideje alatt a további foglalkoztatásukat szervezi, segíti őket újabb munkahelyek megtalálásában, hogy a szabad munkaerő-piacon el tudjanak helyezkedni,tartós foglalkoztatásra leljenek.

A projekt idején a résztvevőket pszichológus, esélyegyenlőségi munkatárs segíti. Ők készítik fel őket a munkahelykereséssel, munkavállalással kapcsolatos nehézségek megoldására. Megtanulják és gyakorolják az önéletrajz készítését, az állásinterjúkon való megfelelést, lehetőséget kapnak az interneten keresztüli álláskeresésre is.

Jelenleg a 15 hónapos projekt elején tartunk, a program 2014. szeptemberében fejeződik be.

 Az Alapítvány a pályázaton 56 199 030 Ft támogatást kapott a Dabasi kistérség – Dabas, Hernád, Inárcs, Kakucs, Örkény, Pusztavacs, Táborfalva, Tatárszentgyörgy, Újhartyán, Újlengyel - foglalkoztatási lehetőségei bővülésének elősegítése című, TÁMOP 1.4.1-11/2-2012-0027 azonosító számú pályázati programjának megvalósítására.

**Sajtóközlemény**

**A Pest Megyei Romák Regionális Jogvédő és Foglalkoztatási Alapítvány támogatást nyert a TÁMOP 1.4.1-11/2 Közösségi feladatokhoz kapcsolódó munkaerő-piaci programok támogatása pályázati konstrukcióra benyújtott pályázatra.**

**A támogatás forrását az Európai Szociális Alap és a Magyar Köztársaság költségvetése társfinanszírozásban biztosítja.**

**2013. november 15.**